
1. = Sissejuhatus 


Vananemine mõjutab kõiki meie elu aspekte kogu elu vältel. Kuigi pandeemia paneb meid 
jätkuvalt proovile ning me võitleme elude ja elatusvahendite kaitsmise nimel, ei tohi unustada 
tähelepanuväärset asjaolu, et kunagi varem ei ole eurooplaste eluiga olnud nii pikk kui nüüd. 
See on suur saavutus, mida toetab ELi sotsiaalne turumajandus. 


Viimasel viiel aastakümnel on nii meeste kui ka naiste eeldatav eluiga sünnil pikenenud 
umbes kümne aasta võrra. ELi eri piirkondade demograafiline profiil erineb suurel määral, 
eriti linnade ja maapiirkondade vahel. Mõnes kohas vananeb elanikkond märkimisväärselt, 
mõnes aga kasvab tööealine elanikkond. Euroopa ei ole sugugi ainus piirkond maailmas, kus 
elanikkond vananeb, kuid siin on see protsess jõudnud kõige kaugemale. Euroopas on 
inimeste mediaanvanus praegu 42,5 aastat' ehk enam kui kaks korda kõrgem kui Aafrikas. 
See lõhe püsib ka lähikümnenditel suurena. 


See suundumus mõjutab oluliselt inimeste igapäevaelu ja kogu ühiskonda. Mõju avaldub 
majanduskasvule, riigi rahanduse jätkusuutlikkusele, tervishoiule ja pikaajalisele hooldusele, 
heaolule ning sotsiaalsele . ühtekuuluvusele. Ühtlasi on praeguse = pandeemia 
ebaproportsionaalselt suur mõju vanemaealistele (mida näitab haiglaravi vajavate inimeste ja 
surmajuhtumite arv) toonud esile, milliseid probleeme põhjustab vananemine tervishoiu ja 
sotsiaalhoolekande valdkonnas. Teisalt kaasnevad elanikkonna vananemisega ka uued 
võimalused töökohtade loomiseks ning sotsiaalse õigluse ja heaolu suurendamiseks, näiteks 
hõbemajanduses ja hooldussektoris. 


Vananemise mõjuga seotud probleemide lahendamiseks parandavad liikmesriigid haridus- ja 
oskuste süsteeme, soodustavad pikema ja täisväärtuslikuma tööelu elamist ning teevad 
reforme sotsiaalkaitses ja pensionisüsteemides. Arvestades aga elanikkonna vananemise 
suundumuse ulatust ja kiirust ning seda, millist mõju see avaldab kogu ühiskonnale, on vaja 
uurida ka uusi käsitlusi ja tagada, et poliitikameetmed oleksid eesmärgipärased ajal, mil 
toimuvad suured muudatused, alates rohe- ja digipöördest kuni uute töövormide tekkeni ja 
pandeemiate ohuni. 


Selle rohelise raamatu eesmärk on algatada ulatuslik poliitiline arutelu elanikkonna 
vananemise teemal, et arutada vananemisega kaasnevate probleemide ja võimaluste 
prognoosimise ning neile reageerimise võimalusi, võttes eelkõige arvesse ÜRO kestliku 
arengu tegevuskava aastani 2030 ja ÜRO tervena vananemise kümnendi algatust. 
Vananemise mõjuga tegelemine kuulub enamjaolt liikmesriikide pädevusse, kuid ELi tasand 
annab võimaluse teha kindlaks olulisimad küsimused ja suundumused ning toetada 
vananemisega seotud meetmeid riikide, piirkondade ja kohalikul tasandil. Ta võib aidata 
liikmesriikidel ja piirkondadel välja töötada nende vajadustele vastavad vananemispoliitika 
meetmed. 


|! Euroopa all on siin mõeldud maailmajagu. Allikas: ÜRO maailma rahvastiku väljavaadete 2019. aasta 
väljaanne. Eurostati veebis avaldatud andmetabeli demo. pjanind järgi oli EL 27 riikides mediaanvanus 
2019. aastal 43,7 aastat. 


Euroopa sotsiaalõiguste sammas” sisaldab mitut vananemisest mõjutatud valdkondadega otse 
või kaudselt seotud põhimõtet, nagu vanaduspõlve sissetulek ja pensionid, pikaajaline 
hooldus, tervishoid, puuetega inimeste kaasamine, sotsiaalkaitse, töö- ja eraelu tasakaal ning 
haridus, koolitus ja elukestev õpe. Komisjon esitab peagi tegevuskava, et toetada Euroopa 
sotsiaalõiguste samba täielikku rakendamist. 


Selles rohelises raamatus kasutatakse elutsüklil põhinevat lähenemisviisi, st lähtutakse 
sellest, et elanikkonna vananemise mõju avaldub igal pool, ning käsitletakse vananemisest nii 
üksikisikutele kui ka laiemale ühiskonnale tulenevaid küsimusi. Need hõlmavad kõike alates 
elukestvast õppest ja tervislikest eluviisidest kuni piisavate pensionide rahastamise 
võimalusteni või vajaduseni suurendada tootlikkust ja tagada küllaldaselt suur tööjõud, et 
suuta üleval pidada tervishoiusüsteemi ja vanemaealiste inimeste pikaajalist hooldust. 


Elutsüklil põhinevas lähenemisviisis võetakse arvesse, et tavapärased eluetapid, st haridus ja 
koolitus, töölkäimine ja pensionilejäämine, ei ole enam sama rangelt piiritletud ja muutuvad 
paindlikumaks. Samuti võetakse arvesse asjaolu, et elanikkonna vananemise küsimusega 
tegelemisel tuleb saavutada õige tasakaal, kus ühelt poolt leitakse jätkusuutlikke lahendusi 
heaolusüsteemi jaoks ning teiselt poolt suurendatakse põlvkondadevahelist solidaarsust ja 
õiglust noorte ja vanade vahel. Eri põlvkondi seob palju omavahel seotud aspekte, mis 
tekitavad ühiskonnas probleeme, võimalusi ja küsimusi. Seepärast peaksid igas vanuses 
noored poliitikameetmete kujundamises aktiivselt kaasa lööma. 


Komisjon on seadnud demograafia ELi poliitilises tegevuskavas tähtsale kohale. Ta avaldas 
2020. aasta juunis aruande,’ milles olid esitatud demograafiliste muutuste põhifaktid ja 
kirjeldatud nende muutuste tõenäolist mõju. Käesolev roheline raamat on esimene selle 
aruande tulemusel koostatud dokument ja sellega algatatakse arutelu ühe olulisima Euroopas 
aset leidva demograafilise muutuse üle. Arutelu on kaasav ning selles tuginetakse teiste 
demograafilisi probleeme käsitlevas arutelus aktiivselt osalevate ELi institutsioonide ja 
ametite tööle". 


2. Aluse panemine 


Varasest lapsepõlvest kuni noore täiskasvanueani elatud aastad mõjutavad meid kogu 
ülejäänud elu. Omandatud kogemused, teadmised ja harjumused kujundavad meie tulevasi 
väljavaateid ning tervist ja heaolu. Pannes juba varakult edasisele õige aluse, võib olla 


>. https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles et 
3 Aruanne demograafiliste muutuste mõju kohta Euroopas (COM(2020) 241 final, 17.6.2020). 
Nt nõukogu järeldused „Demograafilised väljakutsed — edasine tegevus“ (8668/20, 8.6.2020); nõukogu 
järeldused „Eakate inimõigused, osalus ja heaolu digiajastul“ (11717/2/20, 9.10.2020), Euroopa Majandus- ja 
Sotsiaalkomitee 5. mai 2020. aasta arvamus „ELi demograafilised probleemid majandusliku ja arengualase 
ebavõrdsuse kontekstis“ ning Euroopa Majandus- ja Sotsiaalkomitee 14. oktoobri 2020. aasta arvamus 
»Demograafilised muutused: ettepanekud nende kahjuliku mõju mõõtmiseks ja leevendamiseks ELi 
piirkondades“. Euroopa Parlament valmistab samuti ette raportit vana mandri vananemise ning 2020. aasta 
järgse vananemispoliitikaga seotud võimaluste ja probleemide kohta. 


võimalik mõningaid vananemisega seotud probleeme ennetada, piirata ja kaugemale 
tulevikku lükata. 


Vananeval ühiskonnal võivad aidata edukalt toime tulla eelkõige kaks poliitikapõhimõtet: 
tervena ja aktiivsena vananemine ning elukestev õpe. Mõlemad põhimõtted annavad parimaid 
tulemusi, kui neid rakendada alates varasest east, sest need on asjakohased kogu elutsükli 
jooksul. Oluline on veel märkida, et hea haridus toetab head tervist ja vastupidi. 


2.1. Tervena ja aktiivsena vananemine 


Tervena ja aktiivsena vananemise põhimõte tähendab, et tervislikke eluviise edendatakse 
kogu elu jooksul, ning hõlmab tarbimis- ja toitumisharjumusi ning kehaliselt ja sotsiaalselt 
aktiivset olemist. Tervena ja aktiivsena vananemine aitab vähendada rasvumise, diabeedi ja 
muude üha levinumate mittenakkuslike haiguste ohtu. Südame-veresoonkonna haigused ja 
vähktõbi on Euroopas alla 7S5aastaste hulgas peamised selliste surmajuhtumite põhjustajad, 
mida saanuks vältida”. Tervena ja aktiivsena vananemine avaldab positiivset mõju tööturule, 
tööhõivemäärale ja sotsiaalkaitsesüsteemidele ning seega ka majanduse kasvule ja 
tootlikkusele. 


Tervena ja aktiivsena vananemise põhimõtte järgimine on isiklik valik ja igaühe enda teha, 
kuid eeldused selleks sõltuvad suuresti inimeste elu-, töö- ja suhtluskeskkonnast. Avalikul 
poliitikal võib siin olla oluline toetav roll. Ennetavad meetmed võivad aidata haigusi ära 
hoida ja avastada ning kaitsta inimesi halva tervise mõjude eest. Nad võivad aidata tagada, et 
tervena ja aktiivsena vananemise kasuks otsustada on lihtsam, sealhulgas ka neil, kes on 
haavatavas olukorras. Tervislike eluviiside edendamiseks laste ja noorte hulgas on olemas 
uuenduslikke võimalusi, nagu ohutu digitehnoloogia, mängud, õppeplatvormid ja äpid. 
Personaalmeditsiin võib aidata teha varases etapis kindlaks need, kellel võib hilisemas elus 
avalduda mõni konkreetne haigus. 


Kuigi liikmesriigid vastutavad ise oma tervishoiupoliitika eest, saab EL liikmesriikide 
tegevust toetada, muu hulgas rakendades uut programmi ,,EL tervise heaks“, et näiteks 
võidelda vähktõve ja dementsuse vastu ja kaitsta vaimset tervist ning edendada tervislikku 
toitumist ja korrapärase kehalise tegevusega tegelemist. Selle toetuseks koostatakse Euroopa 
vähktõvevastase võitluse kava, milles käsitletakse haiguse kõiki aspekte alates ennetamisest 
kuni haigusest paranemiseni. Riigisiseste tervishoiualgatuste jälgimine ja nende kohta teabe 
vahetamine võib aidata vähendada liikmesriikides ja nende vahel lähenemisviiside ja 
tervishoiuteenuste erinevusi. 


2.2. Haridus ja koolitus elukestva õppena 


Elukestev õpe ehk investeerimine inimeste teadmistesse, oskustesse ja pädevustesse kogu 
nende elu vältel on üks elanikkonna vananemisega seotud probleemidele pakutavatest 
lahendustest. Pideval õppimisse investeerimisel on mitmesugune positiivne mõju: oskuste 
omandamine ja täiendamine aitab inimestel tööalaselt konkurentsivõimelisena püsida, edukalt 
töökohti vahetada ja karjääriredelil edasi liikuda, nii et nad käivad meelsamini tööl ja on 
tööga rohkem rahul. Kiirelt muutuvas maailmas on elukestev õpe hädavajalik, sest 


5 Allikas: Eurostati veebis avaldatud andmetabel: HLTH. CD APR ning ennetatava ja välditava suremuse 
statistika (Preventable and treatable mortality statistics). 


töökarjäärid ja haridusvõimalused muutuvad kiiresti. Pidev õppimine võib samuti aidata 
aeglustada dementsuse teket ja hoida ära kõrge vanusega seonduvat kognitiivsete 
funktsioonide nõrgenemist. Ka aitab see vanemaealistel inimestel osaleda aktiivselt 
ühiskonnaelus. Kodanikupädevuste arendamine on oluline, et elukestvalt demokraatias 
osaleda. 


Elukestev õpe on kõige tulemuslikum siis, kui see algab varastes eluaastates. Esimesed 
eluaastad on kognitiivsete ja sotsiaalsete oskuste arendamisel otsustava tähtsusega. Tõendid 
näitavad, et juurdepääs kvaliteetsele alusharidusele ja lapsehoiule mõjutab püsivalt 
saavutusi koolis ja edaspidigi. Kuigi kooliharidust ja koolis pakutavat väljaõpet on 
parandatud, lahkuvad liiga paljud noored ikka veel haridussüsteemist varakult ja neil on suuri 
raskusi põhioskustega, nagu lugemine, loodusteadused ja matemaatika. Sama kehtib ka 
täiskasvanute kohta. On murettekitav, et Euroopas puuduvad igal viiendal noorel 
elementaarsed digioskused. Kehvade õpitulemustega õpilaste seas on liiga palju 
ebasoodsatest oludest pärit õpilasi. Tõendid näitavad ka seda, et valitseb oht sattuda nn 
madala kvalifikatsioonitaseme lõksu. See tähendab, et rohkemate oskustega inimesed 
kipuvad õppetegevuses osalema sagedamini kui need, kellel on vähem põhioskusi. 


On palju võimalusi arendada vanemaealiste inimeste oskusi ning parandada nende 
valideerimist ja karjäärinõustamise kättesaadavaks tegemist. Täiskasvanuharidus ja - 
koolitus aitab suurendada tööalast konkurentsivõimet muutuvas töömaailmas, kus eelkõige 
rohe- ja digipöörde tõttu muutuvad vajadused oskuste järele toovad kaasa uute töökohtade 
loomise potentsiaali. 


Kõik see on komisjoni poolt hiljuti vastu võetud Euroopa oskuste tegevuskava? rakendamise 
keskmes. Euroopa haridusruumi” väljatöötamisega aastaks 2025 töötatakse ühtlasi selle 
nimel, et luua kõigile juurdepääs kvaliteetsele haridusele, kusjuures eriti võetakse arvesse 
edasijõudmatuse ja sotsiaalse tõrjutuse ohus olijaid. 


2.3. Haridusele juurdepääsu territoriaalsed aspektid 


Kvaliteetsele haridusele ja koolitusele juurdepääsu ei saa pidada iseenesestmõistetavaks, eriti 
hõredalt asustatud piirkondades, kus inimesed peavad õppekohtadesse minemiseks võib- 
olla läbima suuri vahemaid. Vähese sündimuse ja noorte mujale elama asumise tagajärjel 
võib maapiirkondades ja äärealadel väheneda nõudlus koolihariduse järele. 


See võib tekitada surnud ringi: lapsi võib jääda nii väheks, et kooli ülalpidamist võib olla 
raske põhjendada. See omakorda muudab lastega peredele sellisesse piirkonda kolimise või 
sinna jäämise vähem huvipakkuvaks. 


Distantsõppele üleminekust COVID-19 puhangu ajel on saadud kogemusi digitehnoloogia 
kasutamisel hariduses ja koolituses. Samas on see üleminek jälle toonud esile 
maapiirkondade ebavõrdse seisu digiteenustele juurde pääsemisel. Maapiirkondades ja 
äärealadel on suurema tõenäosusega vaja teha investeeringuid internetiühendusse ning seal on 
vähema tõenäosusega olemas juurdepääs taskukohasele ja kvaliteetsele lairibaühendusele 
ning selle kasutamiseks vajalikud seadmed ja oskused. Nii mõnegi lapse jaoks tähendas see 


€ COM(2020) 274 final, 1.7.2020. 
7. COM(2020) 625 final, 30.9.2020. 


õppetöö katkemist pandeemia ajal, mis suurendas veelgi ebavõrdsust võrreldes paremini 
varustatud piirkondade eakaaslastega. Uute lähenemisviisidega saab kombineerida 
kontaktõpet kvaliteetse digiõppega, et parandada juurdepääsu haridusele ja koolitusele nii 
linna- kui ka maapiirkondades. Digiõppe tegevuskva* sisaldab terviklikku lähenemisviisi 
digiõppele ja -haridusele ELi tasandil. 


1. Kuidas saaks edendada tervena ja aktiivsena vananemise meetmeid kõigi hulgas varasest 
elueast peale ja kogu elu jooksul? Kuidas saaks lapsi ja noori võimalikuks pikemaks 
oodatavaks elueaks paremini ette valmistada? Millist tuge saaks EL liikmesriikidele 
pakkuda? 


2. Millised on kõige olulisemad takistused elukestvale õppele kogu elutsükli jooksul? 
Millises eluetapis esinevate takistuste kõrvaldamisest oleks kõige rohkem kasu? Kuidas 
tuleks seda küsimust lahendada maapiirkondades ja äärealadel? 


3. Kuidas inimeste tööelu võimalikult hästi ära kasutada? 


ELi tööealine elanikkond on viimasel kümnel aastal kahanenud ja kahaneb prognooside 
kohaselt edasigi”. Kuna elanike koguarv püsib sama, suureneb tööjõupuuduse oht. See 
omakorda raskendab tootmise ja teenusteosutamise jätkamist ning mõjutab lõppkokkuvõttes 
meie jõukust ja heaolu. Tööealise elanikkonna kahanemise tasakaalustamiseks peaksid EL 
ja selle liikmesriigid edendama poliitikat, millega tuuakse tööturule rohkem inimesi, 
võimaldatakse pikemat tööiga ja suurendatakse tootlikkust. Samuti saaks ära kasutada vähem 
arenenud piirkondade (st piirkonnad, mille SKP elaniku kohta on alla 75 % ELi keskmisest) 
potentsiaali, tehes asjakohaseid investeeringuid, et toetada piirkondades ühtlustamist. 


3.1. Rohkemate inimeste tööturule toomine 


Suur tööturul osalemine ja pikem tööiga võib aidata leevendada ühiskonna vananemise ja 
tööealise elanikkonna kahanemise probleemi". Diskrimineerimine töökohal või töö otsimisel 
on siiski laialt levinud ja võib teatavatele rühmadele rohkem osaks saada. Kui kanda hoolt 
selle eest, et rassilise või etnilise vähemuse taustaga inimesed saavad oma potentsiaali igati 
ära kasutada, on oodata paremaid sotsiaalseid ja majanduslikke tulemusi kõigi jaoks. 
Siinkohal on väga tähtis jätkata tööd võrdõiguslikkuse liidu ülesehitamiseks ja kehtivate 
õigusaktide täielikuks rakendamiseks. 


ELis on naiste (vanuses 20—64) tööhõive määr endiselt meeste omast 11,7 protsendipunkti 
madalam ja rohkem naisi kui mehi töötab osalise tööajaga, kuigi rohkematel naistel kui 
meestel on akadeemiline kraad''. 


Meetmed, millega edendatakse naiste ja meeste võrdset tegelemist nii tasustatud tööga kui ka 
tasustamata koduste töödega, võivad aidata suurendada naiste tööhõivet, muu hulgas seeläbi, 


* COM(2020) 624 final, 30.9.2020. 

? Allikas: Eurostati veebis avaldatud tabelid demo. pjan ja proj. 19np. 

ki Teadusuuringute Ühiskeskus (JRC), ELi demograafilised stsenaariumid — ränne, elanikkond ja haridus, 
2019. 

!L Allikas: Eurostati veebis avaldatud tabel Ifsi emp. a. 


et aidatakse inimestel üldse ja peredel paremini ühitada töö- ja eraelu. Meetmed soolise 
võrdõiguslikkuse parandamiseks tööturul ja soolise ebavõrdsuse kõrvaldamiseks võivad 
aidata suurendada meeste osalemist majapidamistöödes ja perekondlike hoolduskohustuste 
täitmises, kui nendega koos võetakse struktuurimeetmeid maksu- ja 
sotsiaalhoolekandesüsteemi reformimiseks. Euroopa soolise võrdõiguslikkuse strateegias 
aastateks 2020-2025'° on juba esitatud mitu selles valdkonnas võetavat põhimeedet. 


Hiljutiste andmete”* kohaselt on 5,4% naistest (ja 2,2 % meestest) vanuses 18—64 
vähendanud oma tööaega või võtnud ennast vähemalt kuuks ajaks töölt vabaks, et hooldada 
haiget ja/või eakamat puudega sugulast. Paremad kvaliteetse lapsehoiu ja ametliku pikaajalise 
hoolduse võimalused ning parem tugi mitteametlikele hooldajatele ei aitaks mitte üksnes 
rahuldada eakamate inimeste kasvavaid vajadusi, vaid võimaldaks ka rohkematel töötajatel — 
eelkõige naistel — tööturule siirduda ja seal püsida. 


Rändajataustaga inimesi saaks paremini lõimida, võimaldades neil teha nende 
kvalifikatsioonile ja oskustele vastavat tööd. See aitaks suurendada sotsiaalset ühtekuuluvust 
ja majanduskasvu ning vähendada ebavõrdsust. 


Seaduslik ränne aitab kõrvaldada oskuste nappust ja seega täita tööturul olevaid vajadusi. 
Kõrgelt haritud rändajad teevad keskmisest tõenäolisemalt tööd, milleks nad on 
ülekvalifitseeritud. Eriti raske on ära kasutada rändajatest naiste potentsiaali, sest seda 
takistavad struktuursed tõkked, nagu juurdepääs kvaliteetsetele ja taskukohastele 
lapsehoiuteenustele. Komisjon avaldas 2020. aasta novembris uue integratsiooni ja kaasamise 
tegevuskava aastateks 2021—2027,'* milles võetakse arvesse rändajate olukorra erinevust ning 
toetatakse liikmesriike ja muid asjaomaseid sidusrühmi sobivate lahenduste leidmisel nende 
integratsiooni- ja kaasamispoliitikas. Uue rände- ja varjupaigaleppe” järelmeetmena viis 
komisjon hiljuti lõpule avaliku konsultatsiooni ELi seadusliku rände tuleviku üle ning pakub 
välja mitu meedet, sealhulgas võimekuse ja oskuste pakett, mis sisaldab eri võimalusi ELi 
talendireservi loomiseks. 


Tööjõupuudust saab vähendada ka puuetega inimeste tööhõive suurendamisega, mis nõuab 
mõistlike abinõude võtmist ja juurdepääsetavat töökeskkonda. 


Hoolimata vanemaealiste töötajate tööhõive määra hiljutisest tõusust ELis on see endiselt 
keskmisest tööhõivemäärast madalam. 2019. aastal töötas 55—64aastastest vaid 59,1 %, samas 
kui 20—64aastaste hulgas oli see näitaja 73,1 %'°. Pärast 50. eluaastat suureneb pikaajalise 
töötuse oht'”. Paljud vanemaealised töötajad seisavad silmitsi raskustega, kui on vaja otsida 
tööd, leida koolitusvõimalusi, vahetada tööd või saada vanusele vastavaid tööülesandeid. 
Vanemaealiste inimeste osalemist tööturul saaks paremini soodustada, näiteks pakkudes 
tööandjatele rahalisi stiimuleid vanemaealiste töötajate töölevõtmiseks. 


1? COM(2020) 152 final, 5.3.2020. 

Tööjõu-uuring: piiratud teovõimega sugulaste eest hoolitsemine. 
14 COM(2020) 758 final, 24.11.2020. 

15. COM(2020) 609 final, 23.9.2020. 

Allikas: Eurostati veebis avaldatud tabel Ifsi emp. a. 

Allikas: Ifsa upgan. 


Mõnes sektoris, näiteks põllumajanduses, töötavad inimesed kõrge eani, kas siis soovist seda 
teha või elutingimuste tõttu või põhjusel, et ettevõtet pole kellelegi edasi anda või on pension 
liiga väike. Füüsilised aspektid, mis võivad hõlmata ergonoomilisi tingimusi või 
juurdepääsetavust, ja paindlikud töötingimused võimaldaksid vanemaealistel töötajatel soovi 
korral pensionile jäämist edasi lükata. Tööõnnetused ja kutsehaigused on seda ohtlikumad, 
mida vanemaks inimesed jäävad. Head töötingimused, sealhulgas hea töötervishoid ja suur 
tööohutus, aitavad kaitsta igas vanuses töötajate tervist ning seega suurendada heaolu ja 
vähendada ennetähtaegselt pensionile jäämist. Digitehnoloogia abil võib toetada töötajaid 
ning paremini kohandada töökeskkonda, kasutades IKT-põhiseid personaliseeritud süsteeme, 
kantavaid seadmeid ja tervisealaseid mobiilrakendusi. 


Eakate ettevõtlus võib aidata pikendada tööiga, vähendada vanemaealiste tööpuudust ja 
suurendada nende sotsiaalset kaasatust ning edendada innovatsiooni idufirmade kaudu. 
Samuti võib see soodustada põlvkondadevahelist õppimist ja tagada teadmiste edasiandmise. 
Kui suurendada teadlikkust sellest, et ettevõtlusega võib alustada ka hilisemas eas, võib see 
aidata üle saada ealisest diskrimineerimisest kui potentsiaalsest ettevõtjana tegutsemise 
takistusest. Avaliku poliitikaga saab toetada vanemaealisi ettevõtjad, kõrvaldades maksu- ja 
sotsiaalkindlustussüsteemidest ettevõtlust pärssivad tegurid, pakkudes sihipärast nõu ning 
tagades juurdepääsu rahastamisele. 


3.2. Tootlikkus, innovatsioon ja ärivõimalused 


Tootlikkuse kasv on viimastel aastakümnetel aeglustunud kõigis arenenud majandusega 
riikides. Tööealise elanikkonna kahanemist arvestades on suurem tootlikkus väga tähtis, et 
toetada ELis kestlikku ja kaasavat majanduskasvu ning kõrgemat elatustaset. Rohe- ja 
digipööre loob võimaluse tootlikkus taas kasvama panna, edendades innovatsiooni uute 
tehnoloogialahenduste ja ärimudelite näol. Innovatsioon võib samuti aidata suurendada 
ressursitõhusust ning tööjõudu säästvad tehnoloogialahendused aidata leevendada tööealise 
elanikkonna kahanemisega seotud probleeme. 


Innovatsiooni soodustamiseks ja uute tehnoloogialahenduste kasutuselevõtu edendamiseks on 
eriti oluline investeerida piisavalt ja tõhusalt teadus- ja arendustegevusse ning 
immateriaalsesse varasse üldiselt. Tootlikkust ja innovatsiooni aitab toetada ka tõhus avalik 
haldus ja kohtusüsteem, toetav ettevõtluskeskkond, mõjus konkurentsipoliitika ning õiglane, 
läbipaistev ja tõhus toetuste- ja maksusüsteem, mis on kooskõlas pikaajaliste sotsiaalse ja 
keskkondliku jätkusuutlikkuse eesmärkidega. 


Üks võimalusterohke valdkond ELis on hõbemajandus. Selle mõiste all mõeldakse üldist 
muutust nõudluses selliste toodete järele, mis vastavad vanemaealiste inimeste konkreetsetele 
vajadustele ja eelistustele. Prognooside järgi kasvab hõbemajanduse maht umbes 5 % aastas 
3,7 triljonilt eurolt 2015. aastal 5,7 triljonil euroni 2025. aastal!?. 


Tänu hõbemajandusele võib tekkida uusi töövõimalusi sellistes sektorites nagu turism, 
iseseisvat elu toetavad arukad kodud, tugitehnoloogia, ligipääsetavad tooted ja teenused, 
teenindusrobootika, heaolu, kosmeetika ja moetööstus, ohutus, kultuur, isiklik ja 


18. https://ec.europa.eu/digital-single-market/en/news/silver-economy-study-how-stimulate-economy-hundreds- 
millions-euros-year 


automatiseeritud liikuvus ning pangandus. Teadus- ja meditsiiniinnovatsioon toob kaasa 
võimalusi tehnoloogiaarendajatele ning kõrge kvalifikatsiooniga tervishoiutöötajatele ja 
hooldajatele ning aitab ühtlasi teha vananeva ühiskonna probleemiga toimetulekuks vajalikke 
läbimurdeid. 


Kaugmeditsiin, nutitelefoni rakendused ja biosensorid, mis võimaldavad kaugdiagnoosimist 
ja = tervise = kaugseiret, = võivad = parandada patsientide  ravitulemusi. Uued 
tugitehnoloogialahendused võivad suurendada puuetega vanemaealiste inimeste iseseisvust, 
sõltumatust ja osalemist. Tervena ja aktiivsena vananemist toetavate toodete ja teenuste 
arenenud turg võib muuta tervishoiu- ja sotsiaalhoolekandesüsteemid tõhusamaks ning seega 
võib-olla ka jätkusuutlikumaks. 


3.3. Tööhõive ja tootlikkus territoriaalsest vaatevinklist 


Allpool toodud kaardilt on näha, kui palju peab tööelu pikenema, et teha tasa elanikkonna 
vananemist ELi piirkondades. Prognooside järgi on vaid igast viiest ELi piirkonnast ühes 
oodata 2020.—2040. aastal tööealise elanikkonna kasvu. Neis piirkondades asuvad sageli 
pealinn, muu suur linn ja/või nende eeslinnad. Neis vähestes suureneva tööealise 
elanikkonnaga piirkondades tegutsevatel ettevõtjatel on lihtsam vabu töökohti täita ja 
ettevõtet laiendada. Kahaneva tööealise elanikkonnaga piirkondade ettevõtjad seisavad aga 
suurema tõenäosusega silmitsi tööjõupuudusega, kui tööjõu liikuvus ei suurene. Seetõttu 
peavad nad rohkem investeerima tööjõudu säästvasse tehnoloogiasse ja innovatsiooni vaid 
selleks, et toota sama palju kaupu ja pakkuda sama palju teenuseid. 


Kaart 1. Prognoositud vanim tööiga, mis hoiab tööealise elanikkonna suuruse 
muutumatuna, 2040 

Lähemalt võiks uurida vähem arenenud piirkondade, sh maapiirkondade potentsiaali, et 
näiteks kasutada ära hõbemajanduses tekkivaid võimalusi. Selliste piirkondade toetamisel on 
oluline roll ütekuuluvuspoliitikal. Euroopa maapiirkonnad on väga erinevad. Mõned on 

majanduslikult ja sotsiaalselt edukad ning teised majanduslikus ja/või sotsiaalses languses. 
Maapiirkondade elukvaliteeti peetakse sageli linnade omast paremaks. Looduse lähedus, 
puhas õhk, kogukonnatunne ja odavam eluase ahvatlevad linnainimesi. Kui maapiirkondades 
tagada piisav põhitaristu ning piisavad transpordivõimalused ja majandustegevuse 
tingimused, võivad need piirkonnad olla ligitõmbavad nii tööealistele kui ka vanematele 
inimestele. 


Ka digitaalne ühendatus võib aidata äärepoolseimates piirkondades pääseda ligi 
kvaliteetsetele hariduse saamise ja töövõimalustele, nagu on näidanud ka COVID-19 kriis. 
See kriis on samuti näidanud, kuidas kaugtöö võib teatavate elukutsete puhul aidata vältida 
pendelrännet tööle koos selle tagajärgedega õhusaaste tekkele ja ajakasutusele. 


Taristu, nagu transport ja koolid, ühendatus ja eluasemevõimalused, postivõrgud ja 
tervishoid, ning teenused, nagu haridus- ja koolitus- ning tervishoiu- ja pikaajalise hoolduse 
teenused, võivad suurendada arenguvõimalusi, kui need on kohandatud kohalike vajadustega. 


3. Milliseid uuenduslikke poliitikameetmeid tuleks lähemalt kaaluda, et parandada eelkõige 
vanemaealiste töötajate osalemist tööturul? 


4. Kas ELi tasandil oleks vaja võtta lisameetmeid, et toetada eakate ettevõtlust? Mis liiki 
toetust on ELi tasandil vaja ja kuidas me saaksime ära kasutada edukaks osutunud 
sotsiaalse innovatsiooni näiteid mentorlussuhetest noorte ja vanemaealiste ettevõtjate 
vahel? 


5. Kuidas saaks ELi poliitikameetmete abil aidata vähem arenenud piirkondadel ja 
maapiirkondadel toime tulla vananemise ja rahvastikukaoga? Kuidas saaksid 
rahvastikukao ja vananemisega seotud probleemidest mõjutatud piirkonnad ELis 
hõbemajandust paremini ära kasutada? 


4. Uued võimalused ja väljakutsed pensionile jäämisel 


Euroopas ei ole kunagi varem elanud nii paljud inimesed nii pikka ja tervislikku elu. Rohkem 
inimesi kui kunagi varem elavad kauem aktiivset elu, pikendavad oma töökarjääri ja osalevad 
pärast pensionile jäämist sotsiaalses tegevuses. Tänu tervislikumatele eluviisidele ja 
meditsiinilistele edusammudele (haiguste parem ennetamine, diagnoosimine ja ravimine) on 
enamik pensionäre hea tervise juures ning vabad valima, kuidas oma aega veeta”. See uus 
reaalsus muudab meie arusaama vananemisest ning näitab, millise olulise panuse annavad 
vanemaealised ühiskonda ja majandusse põlvkondadevahelise õppimise ja ühtekuuluvuse 
kaudu. 


Samal ajal tekitab pensioniaeg väljakutseid nii inimestele endile kui ka neid toetavatele 
sotsiaalkaitsesüsteemidele. Et tagada piisavad, taskukohased ja — jätkustuutlikud 
pensionisüsteemid, tuleb kriitiliselt hinnata, kui sobivad on praegused pensionisüsteemid 
kiiresti vananeva elanikkonnaga toimetulekuks. 


1 Allikas: Eurostati 2020. aasta väljaanne Ageing Europe (Vananev Euroopa). 


4.1. Aktiivsena püsimine 


Vabatahtlik tegevus võib aidata edendada põlvkondadevahelist solidaarsust ja koostööd 
ning luua väärtust ja mõjuda hästi nii noorte kui ka vanade teadmistele, kogemustele ja 
enesehinnangule. Ühtlasi on vabatahtlikul tegevusel oluline majanduslik väärtus. Andmed 
näitavad, et umbes viiendik 65—74aastastest osaleb ametlikus vabatahtlikus tegevuses ning 
sellises tegevuses osalevad ka üle 75aastased, kui nende tervis seda võimaldab”. COVID-19 
pandeemia ajal on pensionärid aidanud kogukonda, naastes tööle meditsiini- või 
õendustöötajatena või tegutsedes vabatahtlikuna, et aidata teisi nende igapäevaelus. 


Paljud, eriti vanemaealised naised, on tasustamata hooldajad peamiselt oma perekonnas 
(hoolitsedes oma vanemate, partneri, laste või lapselapse eest) ning aitavad seega parimas 
tööeas oleval põlvkonnal tasakaalustada töö- ja perekonnaelu. 


Põlvkondadevaheline õpe, sh mentorlus ja kogemuste vahetamine, võimaldab noortel ja 
vanadel jagada teadmisi ja pädevusi. Põlvkondadevaheline õpe toimub sageli 
mitteformaalselt kogukonnas, raamatukogude ja muuseumide, kultuuri-, spordi- või muude 
ühenduste, usuasutuste vms kaudu. 


Aktiivsena vananemist toetab ka aktiivne liikuvus. Jalutamine ja jalgrattasõit on populaarsed 
paljudes = liikmesriikides, = sealhulgas üle 6Saastaste hulgas. Uued elektrilised 
liikumisvahendid, peamiselt elektrijalgrattad, aitavad juba praegu paindlikul viisil täita 
vanemate inimeste liikuvusvajadusi ning võimaldavad neil kasutada aktiivset transpordiliiki, 
vähendades ühtlasi oma transpordiheidet. 


4.2. Vanemaealiste vaesus 


Enamikule inimestele tähendab pensionile jäämine sissetuleku vähenemist ja mõnele ka 
vanemaealisena vaesusse jäämise ohtu. Vanemaks jäädes seisavad inimesed silmitsi 
suurenevate rahaliste riskidega, mis on seotud näiteks vajadusega tervishoiuteenuste ja 
eelkõige pikaajalise hoolduse järele. 


Pension on enamike pensionäride peamine sissetulekuallikas. Tagamaks, et pension on 
pikemat oodatavat eluiga arvestades ka edaspidi piisav, peavad inimesed tulevikus kauem 
töötama. Sellest hoolimata ähvardab vanemaealiste vaesuse, sh energiaostuvõimetuse oht 
mõnda rohkem. See kehtib eriti nende kohta, kes on teeninud madalat sissetulekut, võtnud 
ette karjäärikatkestusi või töötanud vähest kaitset tagavatel töökohtadel või ametites, näiteks 
olnud ebatüüpilises töösuhtes töötajad või tegutsenud füüsilisest isikust ettevõtjana. 


Teatud rühmade puhul on see oht jätkuvalt suurem. Naiste palk kipub olema väiksem, nende 
tööstaaž võib olla lühem ja katkendlikum, sageli töötavad nad osalise tööajaga ja täidavad 
tasustamata hoolduskohustusi. ELis on naiste pension meeste omast keskmiselt 29,5 % 
väiksem?'. 2019. aastal oli vaesuse ja sotsiaalse tõrjutuse ohus 37 % kolmandatest riikidest 
saabunud rändajatest (ELi siseselt liikujate puhul oli see näitaja 22 %°°). Lähiaastatel võib 


* Vt Eurostati veebis avaldatud tabel ile. scp19. 
*1 Allikas: Eurostati veebis avaldatud tabel ile. pnp13. 
* Allikas: Eurostati veebis avaldatud tabel ilc. peps05. 


kolmandatest riikidest saabunuid ohustada rohkem ka vanemaealiste vaesus, sest nad on ELis 
vähem töötanud. 


Puudega vanemaealised võivad sattuda vastamisi eriliste probleemidega. Tööealistel 
isikutel, kellel tekib puue, on sageli õigus saada tööturuga seotud toetusi, mis hüvitab nende 
puhul sissetuleku kaotuse ja lisakulud. Ehkki need toetused on paljudel juhtudel ebapiisavad, 
ei ole inimestel pensionile jäämise järel tekkinud puude puhul tihtipeale üldse õigust neid 
saada. 


1. tekstikast. Vanemaealiste sõltumatus, osalemine ja õigused 


Euroopa sotsiaalõiguste sammas on teeviit kõigile, olenemata vanusest, paremate töö- ja 
elutingimuste loomiseks ning peamiste sotsiaalõiguste tagamiseks. Sambas on esitatud ka 
mitu põhimõtet, mille keskmes on vananemisega seotud probleemid. 


Vanemaealised on sageli haavatavas olukorras. Paljud neist, näiteks halva tervise või 
puudega inimesed”, rahvus- või usuvähemuste hulka kuuluvad inimesed või lesbid, geid, 
biseksuaalid, trans- ja intersoolised ning queer-inimesed on haavatavad mitmeti. Mõni neist 
vajab abi otseselt iseenda või oma vara kaitsmisel, näiteks rahaliste vahendite eest 
hoolitsemisel või ravi korraldamisel. Seda on rõhutatud ka hiljuti avaldatud uues tarbijakaitse 
tegevuskavas”. Haavatavaid vanemaealisi võib ohustada ka väärkohtlemine, näiteks 
hooletusse jätmine või füüsiline või vaimne vägivald. Haavatavatele vanemaealistele 
pandeemia ajal osaks saanud rängad katsumused toovad esile, kui tähtis on kaitsta nende 
sõltumatust ning tervist ja elutingimusi. 


Kaupadele ja teenustele, sh avalikele teenustele juurdepääs ning poliitilises, ühiskondlikus ja 
kultuurielus osalemine nõuab üha enam digioskusi. Tehnoloogia areng võib võimendada 
vanemaealiste haavatavust, näiteks kui digivahendid on neile võõramad või keerukamad või 
nende digitehnoloogiale juurdepääs piiratum. Nad võivad olla petturitele kergem saak ja 
petturlike kaubandusvõtete poolt kergemini tabatavad, nagu oli näha pandeemia ja 
liikumispiirangute ajal. Ka välismaal elavad või välismaal varasid omavad vanemaealised 
võivad olla eriti haavatavad, kui nad ei oska võõrkeeli ega tunne haldus- ja õigussüsteeme, 
ning seega võib piiriülestes olukordades vaja minna vastavasisulisi kaitsemeetmeid. 


Vanemaealiste arvu kasv ELis tekitab konkreetseid turvalisuse ja ohutuse probleeme, sest 
organiseeritud kurjategijad võivad valida sellised inimesed sihtrühmaks näiteks neile koju 
helistades või neid tänaval tülitades, samuti võivad vanemaealised langeda sissemurdmise, 
taskuvarguse või muude pettuste ja kuritegude ohvriks. 


Et vanemaealised saaksid võimalikult täieulatuslikult oma õigusi kasutada, iseseisvalt elada 
ja ühiskonnaelus osaleda, peaksid kõigi tasandite poliitikakujundajad selliste haavatavate 
olukordadega arvestama ning vajaduse korral nende suhtes konkreetseid meetmeid võtma. 


? Et kaitsta puuetega inimeste õigusi ja väärikust, on EL ühinenud ÜRO puuetega inimeste õiguste 


konventsiooniga. 
24 COM(2020) 696 final, 13.11.2020. 


4.3. Piisavad, õiglased ja kestlikud pensionisüsteemid 


Nõukogu ja komisjoni ühiselt avaldatud aruannetes pensionide piisavuse kohta”? on korduvalt 
rõhutatud probleemi, kuidas säilitada vananevas ühiskonnas piisavaid, õiglasi ja kestlikke 
pensione, ning seda, et inimesed peaksid koguma lisasääste. Kui aga edasisi reforme ei tehta, 
peavad olukorras, kus pensionäride arv kasvab ja tööealine elanikkond väheneb ning kus 
tuleb tagada riigi rahanduse jätkusuutlikkus, tõenäoliselt sissemaksete määrad tõusma ja 
pensionide asendusmäärad alanema. Nooremate põlvkondade koormus võib kahekordistuda 
ja olukord võib seega põlvkondadevahelise õigluse osas küsimusi tekitada. 


Peamine lahendus siin on tööelu pikendamine. Eurostati uusima rahvastikuprognoosi kohaselt 
jääks vanadussõltuvusmäär”° ELis 2040. aastal 2020. aastaga samale tasemele üksnes siis, kui 
tööiga pikendataks 70. eluaastani. Liikmesriikide vahel on siiski märkimisväärsed erinevused, 
mis näitab, et probleemid varieeruvad Euroopa piires. Selleks et hoida riigis 
vanadussõltuvusmäär 2040. aastal 2020. aasta omaga samal tasemel, tuleks Maltal, Ungaris ja 
Rootsis prognooside kohaselt pikendada inimeste tööelu vaid 68. eluaastani, samas kui 
Leedus ja Luksemburgis tuleks seda pikendada 72. eluaastani. Juba 2019. aastal erines 
vanadussõltuvusmäär oluliselt, ulatudes 22st Luksemburgis 39ni Itaalias ja 38ni Soomes”. 


Pensionisüsteemid võiksid toetada pikemat tööelu, kui kohandada automaatselt pensioniiga 
või karjäärinõudeid, aastakoefitsienti või hüvitisi nii, et need kajastaksid kõrgemat oodatavat 
eluiga. Kui ennetähtaegselt pensionile jäämine oleks võimalik vaid objektiivselt 
põhjendatud juhtudel, kui inimestel oleks üldiselt õigus pärast pensioniikka jõudmist edasi 
töötada ja kui kehtiksid paindlikud pensioniskeemid, saaks muuta pensionisüsteemid nii 
piisavaks kui ka kestlikuks. 


Pensionisüsteemide ajakohastamise reformides tuleb hoolikalt kaaluda pensionide 
ümberjagamise ja pensionisüsteemide õigluse loogikat. Arvesse tuleks võtta selliseid 
tegureid nagu tulevaste põlvkondade suurenev demograafiline koormus, varakult tööturule 
sisenevate töötajate õiglane kohtlemine, ümberjaotamissuutlikkus sissetulekurühmade lõikes, 
perekondlikel põhjustel tehtud karjäärikatkestuste kaitse ja sooduspensioniskeemide 
järkjärguline kaotamine. 


Vanas eas inimväärset elatustaset võimaldavad pensionid tuleks tagada neile, kel ei ole 
tulevikus võimalik kauem töötada. Selleni võiks jõuda näiteks pensioniosakute, 
miinimumpensionide, elukohapõhiste pensionide ja ainult või teiste hulgas ka 
vanemaealistele mõeldud sotsiaalabi kaudu. 


Kui tagada, et pensionisüsteemid hõlmavad eri liiki majandustegevust, näiteks kui 
pensionidele juurdepääsu laiendatakse eri liiki töötajatele ja füüsilisest isikust ettevõtjatele, 
saaks kindlustada nende süsteemide piisavuse ja nende põhinemise sissemaksetel ning see 
vähendaks ka ebavõrdsust tööturul. Kuna majanduse ja töömaailma muutused võivad hakata 


sid Nõukogu ja komisjon avaldavad koos iga kolme aasta järel rahvastiku vananemist käsitleva aruande ja 


pensionide piisavust käsitleva aruande (järgmised aruanded avaldatakse 2021. aastal). 

Siin kasutatav vanadussõltuvusmäär on 65aastaste ja vanemate ning 20—64aastaste isikute arvu suhe. See 
väärtus on väljendatud suhtarvuna 100 tööealise (15—64) isiku kohta. 

Allikas: Eurostati veebis avaldatud tabel proj 19np ning komisjoni regionaal- ja linnapoliitika 
peadirektoraadi arvutused, vt täpsem teave. 

sissemakseid mõjutama, võib liikmesriikidel tekkida vajadus veelkord kaaluda, kuidas nad 
oma sotsiaalkaitsesüsteeme rahastavad. 


Kodanikke tuleb teavitada nende pensioniõiguse staatusest. Kohustuslikke pensioniskeeme 
täiendavad kvaliteetsed, turvalised ja kulutõhusad lisapensionid, sealhulgas üleeuroopaline 
personaalne pension (PEPP), võivad pakkuda pensionisäästudele lisa. Meetmetes, millega 
lihtsustakse ja soodustatakse lisapensioniskeemides osalemist, tuleks kaaluda nende 
meetmete eelarvekulu ja jaotavat mõju ning püüda saavutada tasakaal ühest küljest laia ja 
kaasava pensioniga kaetuse ja turu volatiilsuse mõju vastu kindlustatuse ning teisest küljest 
kulutõhususe vahel. 


6. Kuidas saaks paremini toetada vanemaealiste = vabatahtlikku tegevust ja 
põlvkondadevahelist õppimist, et edendada teadmiste jagamist ning kodanikuaktiivsust, 
muu hulgas piiriüleselt? Milline roll võiks olla digiplatvormil või muudel ELi tasandi 
algatustel ja kellele tuleks sellised algatused suunata? Kuidas saaks vanemaealistega 
koos ja nende heaks toimuvat noorte vabatahtlikku tegevust siduda põlvkondadeüleste 
algatustega? 

7. Millised teenuseid oleks vaja luua või kuidas tuleks teenuseid täiustada ning milline 
peaks olema toetav keskkond, et tagada vanemaealiste iseseisvus, sõltumatus ja õigused 
ning võimaldada neil ühiskonnas osaleda? 

6. Kuidas saab EL toetada haavatavaid vanemaealisi, kes ei suuda kaitsta oma finants- ja 
isiklikke huve, eelkõige piiriülestes olukordades? 

9. Kuidas saab EL toetada liikmesriikide jõupingutusi tagamaks, et sotsiaalkaitsesüsteemid 
oleksid põlvkondade, sugude ning vanuse- ja sissetulekurühmade vahel õiglasemalt 
jaotunud ning oleksid samas kooskõlas eelarvega? 

10. Kuidas vähendada ja vältida vaesuse ohtu vanemas eas? 

11. Kuidas saame tagada piisava pensioni neile (peamiselt naistele), kes veedavad suure osa 
oma tööelust tasustamata tööd tehes (täites sageli hoolduskohustusi)? 

12. Milline võiks olla lisapensionide roll piisava pensionisissetuleku tagamisel? Kuidas 
saaks need kasutusele võtta kogu ELis ja milline võiks siin olla ELi roll? 


5. Vananeva elanikkonna kasvavate vajaduste rahuldamine 


Hoolimata eeldatavate tervena elatud eluaastate pikenemisest suureneb vanuse kasvades 
haigeks jäämise või puude saamise tõenäosus. Pikapeale muutuvad paljud vanemaealised 
nõrgaks ja sõltuvad pikaajalisest hooldusest. 


22 PEPP on vabatahtlik personaalne pensioniskeem, mis peaks kasutusele võetama 2022. aastal. See on uus 


üleeuroopaline pensionikogumistoode. Vt komisjoni 20. juuni 2019. aasta määrus (EL) 2019/1238. 

Joonis 1. Vanusega suureneb ELis sõltuvusmäär, 2015-2019 

Allikas: komisjoni majandus- ja rahandusküsimuste peadirektoraadi arvutused: Eurostati veebis 
avaldatud andmetabel hlth _silc_06. 


Tervise edendamine ja haiguste ennetamine tervislike eluviiside, töötervishoiu ja tööohutuse 
ning aktiivse ühiskondliku elu kaudu võib aidata neid probleeme vähendada või edasi lükata. 
Toetavad poliitikameetmed, näiteks linnade uuendamine, maapiirkondade elavdamine ning 
hoonete ja transpordi juurdepääsetavamaks muutmine, võib aidata muuta elu lihtsamaks, 
eelkõige piiratud liikumisvõimega inimeste jaoks. 


Selliste meetmetega saab küll leevenda üldist probleemi, kuid vananemine ja pikaealisus 
toovad vältimatult kaasa tervishoiu- ja pikaajalise hoolduse teenuste üldise nõudluse 
struktuurse kasvu”. Olukord on eriti terav mõnedes äärepoolsemates piirkondades või 
maapiirkondades, kus sageli esineb probleeme osutatavate sotsiaalteenuste kvaliteedi ja 
ulatusega. 


See, kuidas ühiskonnad vananemiseks valmistuvad, peab ulatuma majandusküsimustest ning 
kvaliteetsetest ja taskukohastest teenustest kaugemale. Tuleb mõelda sellele, kuidas eri 
põlvkonnad koos elavad. Üks murekoht on üksinduse ja sotsiaalse eraldatuse ohu 
suurenemine nii nooremate kui ka eakamate hulgas, nagu paljud kasvõi COVID-19 
pandeemia ajal on kogenud. Kuigi see on vähem nähtav, mõjutab see ka päriselt meie 
majandus-, sotsiaal- ja tervishoiusüsteeme ning väärib poliitikakujundajate tähelepanu. 


*. Märkus: sõltuvusmäär on viie aasta keskmine iga-aastasest tavategevuse pikaajalisest ja raskest piiratusest 
terviseprobleemi tõttu (iga-aastane piiratus inimese enda hinnangul). 

Euroopa sotsiaalõiguste samba kohaselt on igaühel õigus õigeaegsele juurdepääsule taskukohastele, 
ennetavatele ja kvaliteetsetele raviteenustele (samba 16. põhimõte) ning kvaliteetsele ja taskukohasele 
pikaajalise hoolduse teenusele, kaasa arvatud kodus osutatavatele ja kogukonnapõhistele teenustele (samba 
18. põhimõte). 

5.1. Vananeva elanikkonna tervise ja pikaajalise hooldusega seotud vajadustega 
arvestamine 


Demograafiliste muutuste tulemusena suureneb selliste vanemaealiste patsientide arv, kes 
põevad kroonilisi haigusi ja paljudel juhtudel ka mitut haigust. Arvestatakse, et peaaegu 
pooltel 65aastastel või vanematel on puue või et nende tegevus on pikka aega piiratud. Lisaks 
näib, et kliimamuutuste, loodusõnnetuste ning keskkonnaseisundi halvenemise ja saaste 
mõjul suureneb ebaproportsionaalselt surve vanemaealiste inimeste tervisele. See suurendab 
vajadust tervishoiu- ja muude hooldus- või toetusteenuste järgi. 


Ehkki nii tervishoiu- kui ka pikaajalise hoolduse süsteemid peavad vastama suurenenud 
nõudlusele, valmistavad kummagi jaoks raskusi erinevad probleemid, mis on näiteks seotud 
tööjõu, sotsiaalkaitsega kaetuse või kvaliteedistandarditega. 


Terviklik poliitiline reageerimine võib hõlmata investeerimist kvaliteetsetesse teenustesse ja 
taristutesse, samuti tervishoiualasesse teadustöösse ja innovatsiooni. Nii tagatakse 
tervishoiuteenuste kättesaadavus, luuakse personalinappuse vähendamiseks atraktiivsed 
töötingimused ning võetakse tõhususe suurendamiseks kasutusele uuenduslik tehnoloogia. 
Tehnoloogia areng võimaldab pakkuda teatavaid teenuseid ja teraapiaid uut moodi ning ka 
mujal kui haiglates. Ambulatoorse ravi ja kohaliku tasandi hooldusteenuste taristu 
parandamine ei taga mitte ainult paremat tervishoidu ja sotsiaalhooldust, vaid annab 
vanemaealistele ka võimaluse osaleda sotsiaalses ja heaolutegevuses. 


Järgmise kümne aasta jooksul on tervishoiu- ja sotsiaalhoolekandesektoris võimalik luua 
kaheksa miljonit töökohta. See nõuab rohkem spetsialiste ning töötajate täiend- ja ümberõpet 
ning just selle küsimusega hakataksegi muu hulgas tegelema 2020. aasta novembris avaldatud 
oskuste pakti meetmete vahendusel. Samuti võib tervishoiutöötajate nappuse vähendamisel 
rolli mängida töötajate piiriülene liikuvus. 2018. aastal moodustasid koduriigist erinevas 
liikmesriigis töötavad ELi kodanikud peaaegu 5 % ning väljastpoolt ELi pärit rändajad 9,1 % 
tervishoiu- ja pikaajalise hoolduse valdkonna töötajatest”'. Kui olemasolevate seaduslike 
rändekanalite juures võetakse arvesse tervishoiu ja pikaajalise hooldusega seotud vajadusi, 
võib ühtlasi paraneda ka rändajate oskuste kasutamine ELis. 


Potentsiaalselt pikaajalist hooldust vajavate inimeste arv kasvab EL 27s eeldatavasti 19,5 
miljonilt (2016. aastal) 23,6 miljonini 2030. aastal ja 30,5 miljonini 2050. aastal”?. 
Mitteametlikele hooldajatele lootmine ei ole enam jätkusuutlik, sest pereliikmete abi on üha 
raskem tagada, kuna peredes kasvab vähem lapsi, elatakse üksteisest kaugemal ja naised 
osalevad rohkem tööturul. 


Liikmesriikidel on pikaajalise hoolduse valdkonnas sarnased probleemid, mille hulka 
kuuluvad juurdepääsu tagamine pikaajalisele hooldusele, selle taskukohasus ja kvaliteet 
ning piisava tööjõu olemasolu. Paljud hooldust vajavad isikud ei saa seda endale lubada, 
kuna hooldusteenuste pakkumine on puudulik, teenused on kallid ja inimestel puudub nende 
teenuste taskukohasusust võimaldav sotsiaalkaitse või kindlustuskate. Piisava sotsiaalkaitseta 
võib pikaajalise hoolduse vajadus paisata inimesed vaesusesse. Seda riski tuleb 


%1 JRC, Health care and long-term care workforce: Demographic challenges and potential contribution of 
migration and digital technology, https://publications.jrc.ec.europa.eu/repository/handle/JRC121698. 


* 2018. aasta rahvastiku vananemise aruande prognoosid. 


tasakaalustada sotsiaalkaitsesüsteemide eelarvelise jätkusuutlikkuse tagamisega vananevas 
ühiskonnas. 


Kvaliteetne pikaajaline hooldus on oluline kõigi inimeste inimväärikuse, valikuvabaduse ja 
heaolu tagamisel, aga ka tarbetu haiglaravi vältimisel. Praegu kehtivad ELis ja liikmesriigiti 
erinevad kvaliteedistandardid ja -tõlgendused ning liikmesriigid on kvaliteedi tagamisel eri 
tasemetel. On oluline märkida, et pikaajalise hoolduse kvaliteedi tagamiseks on eri viise. 
Kohaliku tasandi pikaajalise hoolduse teenuste pakkumine neid vajavatele vanemaealistele, 
sealhulgas puudega inimestele, võib aidata neil kasutada õigust elada kogukonnas kellestki 
otseselt sõltumata nii kaua kui võimalik. Teisest küljest võivad aga hooldusasutuste teenused 
või muud sarnased teenused tagada hooldusteenuste osutamise paremal tasemel, kui seda 
võimaldab kohaliku tasandi põhiste struktuuride suutlikkus. 


Kvalifitseeritud töötajate tööle võtmine ja tööl hoidmine pikaajalise hoolduse valdkonnas on 
keeruline, kuna palgad on väikesed ja töötingimused rasked. Seetõttu tuleb suuremat koormat 
kanda mitteametlikel hooldajatel, kes on enamjaolt naised ning kes peavad nägema vaeva, et 
tasakaalustada hoolduskohustusi ja tasustatud tööd. Sageli toimub see ühiskonna arvelt, 
arvestades hoolduskohustuste negatiivset mõju hooldajate tervisele ja heaolule ning 
hooldajate vähemat osalemist tööturul ja nende väiksemat sissetulekut. 


Nagu on rõhutatud teatises „Tugev sotsiaalne Euroopa õiglase ülemineku jaoks“, parandab 


tugevate pikaajalise hoolduse süsteemide loomine juurdepääsu taskukohasele ja 
kvaliteetsele pikaajalisele hooldusele, tagab vanemaealistele inimväärse elu ja loob 
hooldusmajanduses juurde palju töökohti. Euroopa Komisjoni ja sotsiaalkaitsekomitee 
ühisaruandes, mis avaldatakse 2021. aastal, heidetakse valgust pikaajalise hoolduse 
süsteemide olukorrale kogu ELis, samuti COVID-19 pandeemia mõjule. 


Sotsiaalse ja tehnoloogilise innovatsiooni, näiteks e-tervishoiu, mobiilse tervishoiu, 
kaughoolduse, integreeritud hoolduse või iseseisva toimetuleku teenuste laiaulatuslik 
kasutuselevõtt võib oluliselt parandada tervishoiu- ja pikaajalise hoolduse süsteemide 
tõhusust. Tervishoiualased kaugseiremudelid, eelkõige sellised, kus hooldustiimi on kaasatud 
patsiendid koos pereliikmetega, on osutunud kroonilise haigusega patsientide jaoks väga 
kasulikuks”. 


Hoolduse lõimimine, mis hõlmab spetsialistide, patsientide ja nende hooldajate (sealhulgas 
mitteametlike hooldajate) tihedat koostööd ning omavahelist teabevahetust, loob võimaluse 
tervishoiu- ja hoolduskulude kasvu piiramiseks ning aitab samal ajal vanemaealistel kauem 
iseseisvana elada, mis omakorda suurendab nende heaolu. 


Tervishoiu- ja sotsiaalhoolekandeteenuste osutamisel teiste hulgas vanemaealistele inimestele 
kasutatakse üha enam sotsiaalettevõtteid ja mittetulundusühendusi (eelkõige vastastikuseid 
ühinguid). Need võivad hästi toimida just tänu oma kohalikele juurtele ja teadmistele ning 
selgetele sotsiaalsetele eesmärkidele. 


EL toetab liikmesriike pikaajalise hoolduse süsteemide arendamisel ja reformide tegemisel 


analüütilise töö, vastastikuse teabevahetuse, poliitiliste suuniste ja ELi rahastamise kaudu. 


3 COM(2020) 14 final, 14.1.2020. 
%4 Transforming the future of ageing, SAPEA (2019) https://www.sapea.info/wp-content/uploads/tfa-report.pdf 

Pikaajalise hoolduse ja raviga seotud probleeme kajastatakse ka Euroopa poolaastas. EL 
lihtsustab riiklike sotsiaalkindlustussüsteemide koordineerimist ja kaitseb Euroopa piires 
liikuvate isikute õigusi, sealhulgas nende juurdepääsu pikaajalise hoolduse hüvitistele”. 
Mitme algatusega (näiteks töö- ja eraelu tasakaalustamise direktiiv või piisava 
miinimumpalga direktiivi ettepanek?) aidatakse parandada mitteametlike hooldajate 
olukorda ja tagada sektoris piisavad palgad. COVID-19 kontekstis toovad nii analüüs 
pandeemia mõju kohta pikaajalisele hooldusele”” kui ka suunised pandeemiaga toimetulekuks 
pikaajalise hoolduse valdkonnas” esile struktuursed puudused. 


5.2.  Liikuvus, ühendatus ja juurdepääs 


Ühiskonna vananemine Euroopas on demograafiline suundumus, mis tõenäoliselt kujundab 
tulevikus ka liikuvusmustreid. Ühistransporditeenuse osutajad peavad hakkama kohanema 
erivajaduste või piiratud liikuvusega inimeste kasvava hulgaga ning investeerima tõketeta 
arukasse transporditaristusse ja sõidukitesse. Kuna vanemaealiste hulgas on rohkem naisi, 
võib liikuvuse korraldamisel olla vaja keskenduda rohkem naiste vajadustele, seda nii reisi 
aja ja eesmärgi kui ka marsruudi ja reisi pikkuse ning turvalisuse osas. 


Transpordi automatiseerimine ja digitaliseerimine võib aidata vähendada õnnetuste arvu, 
parandada reisi- ja transporditoiminguid, edendada mitmeliigilise transpordi kasutuselevõttu, 
vähendada energiatarbimist ja saastet ning optimeerida vahendite ja taristu kasutamist. 
Teisest küljest tekitab selline üleminek aga ka probleeme vanemaealistele, kel võivad 
puududa elementaarsed digioskused või juurdepääs internetile. Need probleemid on eriti 
aktuaalsed maapiirkondades elavate vanemaealiste jaoks. 


Vanemaealiste erinevaid vajadusi ja suutlikkust tuleks arvestada linnataristu ja teenuste 
korraldamisel. Paljud linnad võtavad juba oma linnaliikluse kavandamisel arvesse tervishoiu 
aspekte, soolist võrdõiguslikkust ja muid sarnaseid kaalutlusi. Juurdepääsetavus aitab kaasa 
sotsiaalsele kaasatusele. Spetsiaalselt kohandatud eluasemelahendused ja arukad kodud, kus 
on sensorid ning automaatsüsteemid elektriseadmete, valgustuse ja kütte jaoks, võivad 
suurendada üksi elavate vanemaealiste ohutust ning toodete vastupidavust ja 
korduskasutatavust. 


5.3. Territoriaalsed erinevused hooldusele ja teenustele juurdepääsul 


Kuigi enamik ELi riike on suutnud luua üldise juurdepääsu peamistele tervishoiuteenustele, 
on teenuste valik ja kulude jagamise määr riigiti väga erinev. Hea juurdepääs 
hooldusteenustele võib olla piiratud rahalistel põhjustel, personalipuuduse või pikkade 
ooteaegade tõttu või seepärast, et lähim tervishoiuasutus on liiga kaugel. Mõnes liikmesriigis 
on täheldatud probleeme tervishoiuteenustele juurdepääsuga maapiirkondades ja 
äärealadel. Neid alasid kutsutakse meditsiiniliseks kõrbeks. Tervishoiuteenustele 
juurdepääsu piirkondlikud erinevused on tulnud eriti teravalt esile COVID-19 pandeemia 


>. 29. aprilli 2004. aasta määrus (EÜ) No 883/2004. 

38 20. juuni 2019. aasta direktiiv (EL) 2019/1158 ja COM(2020)682 final (28.10.2020). 

vad Euroopa Komisjoni ja sotsiaalkaitsekomitee ühisaruanne, mis avaldatakse 2021. aastal. 
https://www.ecdc.europa.eu/en/publications-data/surveillance-COVID-19-long-term-care-facilities-EU-EEA 
Allikas: Eurostati veebis avaldatud tabel hlth sile 21. Vt ka ELis asuvate tervishoiuasutuste kaart. 

ajal. Kuid sama olukord valitseb ka pikaajalise hoolduse teenustele ja taristule juurdepääsu 
osas. 

Kaart 2. Sõiduaeg lähimasse tervishoiuasutusse 

Tehnoloogia võib aidata muuta -— tervishoiuteenused - vanemaealistele inimestele 
kättesaadavamaks, eelkõige äärepoolsetes piirkondades. Digilahendustel on lünkade 
täitmisel oluline roll ja nende kasutamine muutub üha laialdasemaks, näiteks võib siin tuua 

veebikonsultatsioonid. See nõuab asjakohast koolitust ja toetust selliste vahendite 
kasutamisel. 


Väikese rahvastikutiheduse tõttu on maapiirkondade kohalikel omavalitsustel raske pakkuda 
kulutõhusat, regulaarset ja mugavat ühistransporti, mis oleks kättesaadav ja taskukohane ka 
vanemaealistele. Kui aga kohalikud asutused, näiteks poed, pangad ja arstipunktid suletakse, 
peavad inimesed nende teenuste kasutamiseks mujale sõitma ning see probleem võib teravalt 
puudutada just maapiirkonna vanemaealisi elanikke. Innovaatilised, kogukonnapõhised, vahel 
ka mobiilsed teenuslahendused võivad aidata seda lõhet likvideerida ja säilitada väikese 
rahvastikutihedusega piirkondades kättesaadavad teenused. 


2. tekstikast. Kõikide põlvkondade vajadustega arvestamine 


Üks suuri küsimusi arutelus selle üle, kuidas vananemisele reageerida, on 
põlvkondadevaheline õiglus. Probleem on selles, kuidas säilitada piisav sotsiaalkaitse, 
panemata seejuures liigset koormust aina vähenevale tööealisele elanikkonnale, kelle 
sissemaksed on sotsiaalsüsteemide suurim rahastamisallikas. Maksukoormuse nihutamine 
tööjõult saastamisele, nagu soovitatakse Euroopa rohelises kokkuleppes, võib pakkuda uusi 
lahendusi. Kui uusi reforme ei tule, on tööturul valitseva üha suurema mitmekesisuse tõttu 
vähem inimesi sotsiaalkaitsega kaitstud ja ka sotsiaalkaitsesüsteemidesse panustajaid vähem. 


Riigi rahanduse jätkusuutlikkust tuleb tähelepanelikult jälgida, eelkõige riikide puhul, kus 
valitsemissektori võlg on suur. Praegu ületavad vananemisega seonduvad avaliku sektori 
kulud ELis tervikuna 25 % SKPst. 2018. aasta rahvastiku vananemise aruandes prognoositi, 
et need kulud suurenevad 2070. aastaks 1,1 protsendipunkti võrra, kusjuures 11 liikmesriigis 
3 protsendipunkti või rohkem. Kulude kasv on peamiselt tingitud pikaajalisele hooldusele ja 
tervishoiule tehtavatest kulutustest, mis on kooskõlas vajadusega vastata vananeva 
elanikkonna vajadustele. Lisaprobleeme on tekitanud COVID-19ga võitlemise tagajärjed ja 
liikumispiirangutega seotud meetmete majanduslik mõju. 


Praktikas võib aga vananemisega seotud kulude kasv osutuda isegi suuremaks, näiteks kui 
varasemad pensionireformid tühistatakse või kui tehakse uusi reforme, millega suurendatakse 
kulusid. Tervishoiu ja pikaajalise hoolduse valdkonnas võib tehnoloogia areng aidata muuta 
teenused kvaliteetsemaks, kuid samas võib see kaasa tuua ka suuremad kulud. Samuti võib 
suuremat riiklikku rahastamist nõuda juurdepääsu parandamine taskukohasele pikaajalisele 
hooldusele. 


Eelarve jätkusuutlikkus ja sotsiaalkaitse piisavus on ühe mündi kaks külge, kuna Euroopas 
ollakse kindlalt pühendunud kõrgete sotsiaalstandardite järgimisele. Poliitikameetmed võivad 
aidata ühitada sotsiaalset ja eelarvelist jätkusuutlikkust, kui nendega pikendada tööelu ja 
suurendada sotsiaalkaitsega kaetust ning kujundada sotsiaalkaitsesüsteemid ümber. 


5.4. Heaolu parandamine põlvkondadevahelise solidaarsuse abil 


Vanemaealiste kasvav osakaal võib tähendada seda, et on vaja poliitikameetmeid, mille abil 
rahuldada sotsiaalseid ja emotsionaalseid, näiteks turvalisuse ja sotsiaalse suhtlusega seotud 
vajadusi. Põlvkondadevahelist sotsiaalset suhtlust piirab asjaolu, et eri naabruskondades ja 
piirkondades jagunevad vanuserühmad oma eluetapist sõltuvate elukohaeelistuste järgi. 
Õpilased ja üliõpilased koonduvad kesklinna, noored pered seavad end sisse eeslinnades ning 

vanemaealised liiguvad hõredamalt asustatud piirkondadesse ja kesklinnast kaugemale. Need 
vanuselised liikuvusmustrid” võivad mõjutada põlvkondadevahelist sidusust. 


Hinnanguliselt tunneb end ELis sageli üksikuna ligikaudu 30 miljonit täiskasvanut”. 
Üksindus mõjutab kõiki vanuserühmi. Selliseid tegureid nagu halb tervis, ebasoodsad 
majandusolud ja üksi elamine seostatakse suurema üksindusega. 


COVID-19 kriis on toonud esile vaimse tervise olulisuse. Liikumispiirangutel on olnud 
märkimisväärne mõju väga vanadele ja viletsatele hooldekodudes elavatele inimestele, kel 
sageli puudub juurdepääs digitaalsetele suhtlusvahenditele või oskus neid kasutada. 
Digioskustesse, kogukonna arengusse ja põlvkondadevahelisse sidususse investeerimine võib 
ära hoida vaimse tervise ja heaolu halvenemise ning vähendada ebavõrdsust. 


Hea tervise juures olevad vanemaealised inimesed saavad anda olulise panuse ühiskonna 
sotsiaalsete ja majanduslike väärtuste hoidmisse. Vanemaealiste kognitiivsete oskuste 
kasutamata jätmine ei kahjusta mitte ainult nende enda vaimset ja füüsilist tervist ja heaolu, 
vaid on ka kogukonna jaoks käest lastud võimalus. 


Kasvav (kuigi alles tärkav) suundumus on luua mitme põlvkonna elamispindu nt 
eluasemeühistutena, kus vanemaealised elanikud leiavad seltsi, kus vanemad saavad 
noorematele oskusi ja teadmisi edasi anda ning kus kõigil on võimalus väärtuslikuks 
sotsiaalseks suhtluseks. 


13. Kuidas saab EL toetada liikmesriikide jõupingutusi, et luua tasakaal piisavate ja 
taskukohaste tervishoiu- ja pikaajalise hoolduse teenuste ning eelarvelise ja rahalise 
jätkusuutlikkuse vahel? 


14. Kuidas saaks EL toetada liikmesriike pikaajalise hooldusega seotud ühiste probleemide 
lahendamisel? Milliseid eesmärke ja meetmeid peaks sisaldama ELi poliitikaraamistik, 
et lahendada näiteks juurdepääsetavuse, kvaliteedi, taskukohasuse või töötingimustega 
seotud probleeme? Mida tuleks silmas pidada väikese rahvastikutihedusega piirkondade 
puhul? 

15. Kuidas võiksid vanemaealised inimesed saada kasu liikuvuse ja tervishoiuteenuste 
digitaliseerimisest? Kuidas saaks parandada vanemaealiste inimeste juurdepääsu 
ühistranspordile ning muuta see kättesaadavamaks, taskukohasemaks ja ohutumaks, 
eelkõige maapiirkondades ja äärealadel? 


16. Kas oleme poliitika kujundamisel piisavalt teadlikud üksinduse põhjustest ja mõjudest? 
Mida saaks teha, et vanemaealised ei peaks tundma üksindust ja sotsiaalset eraldatust? 
Millist tuge saab EL pakkuda? 


17. Milline roll võiks olla vananeva elanikkonnaga seotud probleemide lahendamisel sellel, 
et linna- ja maapiirkondade planeerimisel arvestatakse mitut põlvkonda ühendavate 
eluasemevõimaluste loomisega? Kuidas saaks seda paremini ära kasutada? 


9. JRC, Demographic landscape of EU territories — challenges and opportunities in diversely ageing regions, 
https://publications.jrc.ec.europa.eu/repository/handle/JRC123046. 


“ JRC, Policy brief: Loneliness — an unequally shared burden in Europe, 2019. 

6. Tulevikuväljavaated 


Vananemine ning selle väljakutsed ja võimalused saadavad meid kogu aeg, kuid elu jooksul 
meie vaatenurk muutub. Paljudel tänastel noortel on raske tööturule pääseda ja praegune 
COVID-19 kriis on olukorda halvendanud. Pikemas perspektiivis suunab väljavaade, et 
noorte oodatav eluiga on nende vanavanemate põlvkonna omast pikem, nende valikuid, 
sealhulgas hariduse, tööelu ja karjäärikatkestuste osas. See omakorda mõjutab nende tervist 
ning nende kohta majanduses ja ühiskonnas. Samal ajal on tänasel vanemal põlvkonnal oma 
eluea jooksul kogetu põhjal anda oma panus ning täita omad vajadused ja ootused. 
Kokkuvõttes on vanemaealised osa ühiskonnast ja majandusest, mis peab tagama kõigi oma 
liikmete jõukuse, edu ja heaolu. Vananemisega seotud probleemide lahendamine ja 
võimaluste ärakasutamine on seega igaühe individuaalne ja ka kollektiivne vastutus. 


Siinses rohelises raamatus esitatud arutluste kohaselt on mitmesuguseid võimalusi, kuidas 
saaks vananemise negatiivseid tagajärgi meie ühiskonnale ennetada või piirata. Siia alla 
kuuluvad tervena ja aktiivsena vananemise edendamine, tervishoiu- ja hooldussüsteemide 
vastupanuvõimelisemaks muutmine, tööturu toimimise parandamine, sotsiaalkaitse 
ajakohastamine ning seadusliku rände ja integratsiooni edendamine, kombineerides 
poliitikameetmeid, millega püütakse saavutada suuremat tootlikkust ja tõhusust kõigis 
valdkondades. 


EL suudab nende ülesannetega hakkama saada, kaasates igakülgselt noori ja vanemaealisi, 
soodustades valdkondlike meetmetega põlvkondadevahelist solidaarsust ja vastutust ning 
olles samal ajal teerajajaks toetava ja dünaamilise ühiskonna suunas liikumisel. 


Taaste ja vastupidavuse rahastamisvahendiga, mis on NextGeneratilonEU peamine 
taastevahend, toetatakse liikmesriike nende ülesannete täitmisel ning võimaldatakse neil 
suurendada oma majanduskasvu potentsiaali, luua töökohti ning tugevdada majanduslikku ja 
sotsiaalset vastupanuvõimet praegusest kriisist väljumisel. NextGenerationEU on samal ajal 
ka põlvkondadevahelise toetuse ja õigluse tagamise vahend, millega soodustatakse kestlikku 
majanduskasvu keskpikas ja pikas perspektiivis ning millest saavad kasu ka tulevased 
põlvkonnad, sest see hõlmab nii liikmesriikides läbiviidavaid ambitsioonikaid reforme kui ka 
neis tehtavaid investeeringuid. 


Samas ei ole elanikkonna vananemine üksnes majanduskasvu ja heaoluriigi säilitamise 
küsimus. Probleem puudutab meie ühiskonda tervikuna ja seda, kuidas põlvkonnad omavahel 
toime tulevad. Samal ajal nende poliitiliste meetmetega, mille eesmärk on tegeleda 
vananemise sotsiaal-majandusliku mõjuga, peame arutama ka seda, kuidas tagada, et kõik 
saaksid ühiskonnas osaleda. Selleks tuleb aruteludesse aktiivselt kaasata nii noori kui ka 
vanu. 


Kokkuvõttes tuleb vananemisega seotud väljakutsetele ja võimalustele suunatud meetmete 
üle peetava arutelu käigus otsida nii kiireid kui ka pikaajalisi lahendusi. Selleks tuleb 
tulevikku suunatult analüüsida demograafilise ülemineku mõju ja selle ülemineku 
realiseerumise võimalikke alternatiive nii ELi seisukohast kui ka sellest vaatepunktist, kuidas 
see mõjutab Euroopa rolli maailmas. Selline tulevikku suunatud mõtlemine võiks olla arutelu 
aluseks ja toetada pikaajalisi jätkusuutlikke poliitikavalikuid, millest oleks kasu igas vanuses 
inimestele. 

KUIDAS KONSULTATSIOONIS OSALEDA? 


Selle rohelise raamatuga algatatakse 12 nädalat kestev avalik konsultatsioon. Komisjon võtab 
oma edasises töös arvesse kõiki vastukajasid ning annab tagasisidet tulemuste kohta. Palume 
saata oma vastused elektrooniliselt, kasutades vormi, mis on kättesaadav aadressil 
https://ec.europa.eu/info/law/better-regulation/have-your-say/initiatives/12722-Green-Paper- 


on-Ageing. 


Elektroonilises vastusevormis saadetud seisukohti on lihtsam töödelda. Saata võib aga ka 
kirjaliku vastuse järgmisele aadressile: 


Green paper on ageing 
SG.E.3 

BERL 06/270 
European Commission 
1049 Brussels 
Belgium 


25 


